Legal Document

Category: 929

Text:
28. ΝΟΜΟΣ υπ’ αριθ. 3166 της 20/28 Μαρτ. 1955 (ΦΕΚ Α' 75) Περί τροποποιήσεως διατάξεων του Α.Ν. 25.1.36 "περί καταστάσεως των Αξιωματικών του κατά Ξηράν Στρατού", και διατάξεων του Α.Ν. 3102/1942, "περί Ιεραρχίας, προβιβασμών και καταστάσεως των Αξιωματικών της Β. Αεροπορίας και άλλων τινών διατάξεων". Άρθρ.1.-(Τροποποιούνται τα άρθρ. 50 και 59 του Α.Ν. 25/25 Ιαν. 1936. ανωτ. αριθ. 5). Άρθρ.2.-Ειδικώς οι κατά τας διατάξεις του προηγουμένου άρθρου αποκτώντες το πρώτον δικαίωμα προσφυγής, κατά γνωμοδοτήσεως του Ανακριτικού Συμβουλίου, δύνανται να ασκήσωσι τούτο εντός ανατρεπτικής προθεσμίας δύο μηνών από της δημοσιεύσεως του παρόντος Νόμου, εφ’ όσον δεν έχει  εκδοθή μέχρι της χρονολογίας ασκήσεως της προσφυγής το οικείον Β.Δ/μα επιβολής της ποινής. Άρθρ.3.-1.Οι παρά τοις Στρατιωτικοίς Δικαστηρίοις Βασ. Επίτροποι και οι παρά τοις τακτικοίς Δικαστηρίοις Εισαγγελείς, υποχρεούνται να υποβάλωσιν εις το Υπουργείον Εθνικής Αμύνης (οικείον Γενικόν Επιτελείον) χάριν εφαρμογής των Νόμων "περί καταστάσεως Αξιωματικών" αντίγραφον πάσης δικαστικής αποφάσεως, είτε καταδικαστικής, είτε αθωωτικής ως και παντός βουλεύματος είτε παραπεμπτικού είτε απαλλακτικού αφορώντων Αξιωματικόν των Ενόπλων Δυνάμεων, μόνιμον ή έφεδρον, ως και υπάλληλον του ιδιωτικού προσωπικού των Ενόπλων Δυνάμεων, εντός 15 ημερών από της εκδόσεώς των. Καθισταμένης αμετακλήτου της δικαστικής αποφάσεως ή τελεσιδίκου του απαλλακτικού βουλεύματος οι αυτοί ως άνω υποχρεούνται να υποβάλωσιν εις την ιδίαν Αρχήν εν πρωτοτύπω και άπασαν την δικογραφίαν εντός της αυτής προθεσμίας. Η δικογραφία επιστρέφεται εις την υποβαλούσαν Αρχήν μετά το πέρας της πειθαρχικής διαδικασίας. 2.Το άρθρ. 65 του Α.Ν. 25.1.36 "περί καταστάσεως Αξιωματικών του κατά γην Στρατού" ως και πάσα ετέρα γενική ή ειδική διάταξις αντικειμένη εις το παρόν άρθρον καταργείται. Άρθρ.4.-(Αντικαθίσταται το εδάφ. 4 της παρ. 3 του άρθρ. 3 του Ν.Δ. 2579/1953 "περί Σχολής Μονίμων Υπαξιωματικών του Στρατού Ξηράς"). Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.